تورکیه جمهوریتی جمهوررئیسی رجب طیب اردوغان, اوزبیکستان بیلن بولگن واردات و صادرات میزانی نی قیسقه بیر مدت مابینیده 5 میلیارد دالر گه کوپیتیریش نی ریجه لیاتگن لیک لری نی بیلدیردی.
جمهوررئیس اردوغان, جمهوررئیسلیک مجتمع سیده, رسمی بیر سفر بیلن تورکیه گه تشریف بویورگن اوزبیکستان جمهوررئیسی شوکت میرضیایف بیلن یککه مه یککه اوچره شدی.
ایککی رهبر عالی ستراتیژیک کینگشی ییغیلیشی گه اشتراک ایتیش لری آرتیدن اورتاق مطبوعاتی کنفرانس ترتیب له دی.
صحبتی نی "قرداشیم" دیب خطاب ایتگن اوزبیکستان جمهوررئیسی میرضیایف و اونینگ بیلن بیرگه کیلگن هیئت اعضالری نی مهمان قیلیاتگن لیک لری اوچون جوده خرسند ایکن لیگی نی بیلدیریش بیلن باشله گن جمهوررئیس اردوغان, اوشبو کینگش نینگ بیرینچی ییغیلیشی نینگ بولیب اوتگن لیگی نینگ تاریخی بیر قدم دن عبارت بولگن لیگی نی معلوم قیلدی.
اردوغان, مهمان رهبر بیلن, ترانسپورت, انرژی, ساغلیق, توریزم, معارف و مدافعه صنایع سی ساحه لری بوییچه همکارلیک لرنینگ آرتیریلیشی توغریسیده هم بحث ایتگن لیک لری نی بیلدیردی.
